20. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 1372 της 22 Νοεμ./4 Δεκ. 1980 (ΦΕΚ Β΄ 1252) Περί καθορισμού στοιχείων Βιβλίου Δρομολογίων αυτοκινήτων ιδιωτικής χρήσεως επιχειρήσεων ή εκμεταλλεύσεων. Έχοντες υπ’ όψει: 1.Τας διατάξεις του άρθρ. 5 του Β.Δ. της 14.8.1950 «περί Κανονισμού ωρών εργασίας αγοραίων (ΤΑΞΙ) και ιδιωτικής χρήσεως αυτοκινήτων» ως τούτο αντικατεστάθη υπό του άρθρ. 1 του Π.Δ. 981/1980 περί τροποποιήσεως και συμπληρώσεως του Β.Δ/τος της 14.8.1950 «περί Κανονισμού ωρών εργασίας αγοραίων (ΤΑΞΙ) και ιδιωτικής χρήσεως αυτοκινήτων». 2.Την από 24.10.1980 γνωμοδότησιν του Τμήματος Κανονισμών του Ανωτάτου Συμβουλίου Εργασίας, αποφασίζουμε: 1.Το Βιβλίον Δρομολογίων των αυτοκινήτων ιδιωτικής χρήσεως, των οριζομένων εν άρθρ. 2 του Β.Δ/τος της 14.8.1950 «περί Κανονισμού ωρών εργασίας αγοραίων (ΤΑΞΙ) και ιδιωτικής χρήσεως αυτοκινήτων», περιλαμβάνει τα κάτωθι στοιχεία: α)Εις την επικεφαλίδα την ένδειξιν «ΗΜΕΡΗΣΙΟΝ ΒΙΒΛΙΟΝ ΔΡΟΜΟΛΟΓΙΩΝ». β)Κάτωθεν της ανωτέρω ενδείξεως τον αριθμόν κυκλοφορίας του αυτοκινήτου, την ημερομηνίαν χρησιμοποιήσεως του Ημερησίου Βιβλίου Δρομολογίων, την επωνυμίαν και την έδραν της επιχειρήσεως. γ)Εις το άνω αριστερόν μέρος θα αναγράφεται το ονοματεπώνυμον του οδηγού και ο αριθμός του διπλώματος αυτού. δ)Εις οριζοντίας στήλας θα συμπληρούνται: αα)Αι ώραι ενάρξεως και λήξεως της εργασίας ββ)Η ώρα ενάρξεως της οδηγήσεως. γγ)Η αφετηρία. δδ)Το είδος του φορτίου. εε)Ο τόπος προορισμού. ςς)Η ώρα αφίξεως. ζζ)Ο χρόνος στάσεων, αναμονών κλπ. ηη)Πάσα εργασία σχετική με την εκμετάλλευση του αυτοκινήτου. θθ)Σύνολον ωρών οδηγήσεως. ιι)Σύνολον ωρών εργασίας. κκ)Παρατηρήσεις. ε)Κάτω αριστερά την υπογραφήν του ιδιοκτήτου ή του εκπροσώπου της επιχειρήσεως και δεξιά την υπογραφήν του οδηγού. Σελ. 254,32 Τεύχος Δ101-Σελ. 104 2.Οι κύριοι των αυτοκινήτων ή οι Διευθυνταί των επιχειρήσεων ή οι προς τούτο εξουσιοδοτημένοι υπάλληλοι, υποχρεούνται να παραδίδουν, επί αποδείξει, εις τον οδηγόν, το Βιβλίο Δρομολογίων, του οποίου αι σελίδες, προηγουμένως, αριθμούνται ανά δύο (διπλούν), αι δε εγγραφαί επ’ αυτών αποτυπώνται δια χημικού χάρτου (καρμπόν). Εν αντίτυπον του Ημερησίου Βιβλίου Δρομολογίων παραλαμβάνει ο οδηγός, το δε έτερον φυλάσσεται επιμελώς υπό του κυρίου του αυτοκινήτου επί διετίαν από της τελευταίας εγγραφής και τίθεται εις την διάθεσιν των ενεργούντων τον έλεγχον, αρμοδίων οργάνων. 3.Το Βιβλίον Δρομολογίων φυλάσσεται εντός του αυτοκινήτου υπό του οδηγού, όστις υποχρεούται να έχη πάντοτε πρόχειρον και επιδεικνύη τούτο εις τα ως άνω όργανα. 4.Προ πάσης εκκινήσεως εξ οιασδήποτε αφετηρίας δι’ εκτέλεσιν δρομολογίων ή οιασδήποτε μεταβάσεως εις τον τόπον του προορισμού ή επιστροφής εκ τούτου, ο οδηγός του αυτοκινήτου υποχρεούται να σημειοί ευκρινώς και με ακρίβειαν εις το Βιβλίον Δρομολογίων και εις την οικείαν στήλην, την ώραν εκκινήσεως, την ώραν αφίξεως, το είδος του φορτίου, τον τόπον προορισμού και λοιπά στοιχεία. 5.Οι κύριοι ή οι Διευθυνταί των επιχειρήσεων ή οι προς τούτο εξουσιοδοτημένοι υπάλληλοι ευθύνονται δια την προμήθειαν και παράδοσιν επί αποδείξει, του Βιβλίου Δρομολογίων εις τον οδηγόν ως και δια την διαφύλαξιν των αντιτύπων του Βιβλίου Δρομολογίων, επί διετίαν. Ο οδηγός του αυτοκινήτου ευθύνεται δια την τήρησιν και συμπλήρωσιν του βιβλίου τούτου συμφώνως προς τας διατάξεις της παρούσης. 6.Η παρούσα, της οποίας η ισχύς άρχεται από 1.1.1981, δημοσιευθήτω δια της Εφημερίδος της Κυβερνήσεως. 15.Ι.δ.20 Ώρες εργασίας προσωπικού αυτοκινήτων 373